Συγκέντρωση αντιοξειδωτικών σε καρπούς διαφορετικών ποικιλιών βερικοκιάς
Creators: name: Διακάκη, Έλλη Εμμανουήλ
Publisher: name: Aristotle University of Thessaloniki
Year: 2022
Subjects: Συγκέντρωση αντιοξειδωτικών
Καροτενοειδή
Βερίκοκο
Concentration of antioxidants
Carotenoids
Apricot

description: Η παρούσα εργασία είχε ως σκοπό τον χαρακτηρισμό της ποιότητας και τον προσδιορισμό φυτοχημικών χαρακτηριστικών σε καρπούς 32 διαφορετικών ποικιλιών βερικοκιάς και υβριδίων. Η συγκεκριμένη μελέτη περιλάμβανε τον προσδιορισμό της συγκέντρωσης των ολικών καροτενοειδών, των ολικών φαινολικών με την μέθοδο Folin Ciocalteau, της συνολικής αντιοξειδωτικής ικανότητας με τις μεθόδους DPPH και FRAP, των ολικών διαλυτών στερεών, της ογκομετρούμενης οξύτητας και του χρώματος. Όλες οι ποικιλίες συλλέχθηκαν σε στάδιο εμπορικής ωρίμανσης με σκοπό την συντήρηση και όχι την κατανάλωση. Tα αποτελέσματα έδειξαν μεγάλη διακύμανση σε όλα σχεδόν τα φυτοχημικά χαρακτηριστικά που μελετήθηκαν. Οι μέσες τιμές των ολικών αντιοξειδωτικών ποικίλαν από 56,4 μέχρι και 1062,8 mg ισοδύναμων ασκορβικού οξέος 100 g-1 ΞΒ, χρησιμοποιώντας την μέθοδο DPPH. Χρησιμοποιώντας την δοκιμή FRAP οι τιμές ποικίλαν από 77,1 μέχρι και 947,1 mg ισοδύναμων ασκορβικού οξέος 100 g-1 ΞΒ. Στα συνολικά καροτενοειδή τα αποτελέσματα κυμάνθηκαν από 29,9 μέχρι και 170,3mg ισοδύναμων β-καροτένιου 100 g-1 ΞΒ. Το ολικό φαινολικό περιεχόμενο ήταν από 149,2 μέχρι και 1250 mg ισοδύναμων γαλλικού οξέος 100 g 1 ΞΒ. Η ποικιλία ‘ΑΒ4’ είναι η μόνη που παρουσίασε αυξημένες τιμές τόσο στα ολικά αντιοξειδωτικά και με τις δυο μεθόδους, όσο και στα ολικά καροτενοειδή καθώς και στα ολικά φαινολικά. Οι ‘Congat’ και ‘Farhial’ παρά το γεγονός ότι είχαν αυξημένα ολικά αντιοξειδωτικά και αυξημένα τα ολικά φαινολικά, τα ολικά καροτενοειδή τους παρουσίασαν σχετικά χαμηλές τιμές. Οι ‘Σάμου Αγίου Κωνσταντίνου’, ‘Διαμαντοπούλου’ και ‘Σάμου Υδρούσσας’ ενώ παρουσίασαν τις πιο υψηλές τιμές σε ολικά καροτενοειδή, είχαν χαμηλές τιμές σε ολική αντιοξειδωτική ικανότητα και ολικά φαινολικά. Η ανάλυση συσχέτισης έδειξε ότι η ημέρα συγκομιδής είχε μια μέτρια θετική συσχέτιση με τα ολικά διαλυτά στερεά (r=0,597). Η μέθοδος DPPH εμφάνισε ισχυρή θετική συσχέτιση με τα ολικά φαινολικά (r=0,953), όπως και η δοκιμή FRAP με τα ολικά φαινολικά (r=0,988), σε αντίθεση με τα ολικά καροτενοειδή τα οποία δεν παρουσίασαν σημαντική συσχέτιση με καμία μέθοδο προσδιορισμού της συνολικής αντιοξειδωτικής ικανότητας -DPPH και FRAP - (r=-0,221 και r=-0,146 αντίστοιχα) αλλά ούτε και με τις παραμέτρους προσδιορισμού του χρώματος. Τα αποτελέσματα αυτής της έρευνας έδειξαν ότι τα βερίκοκα είναι μια καλή πηγή αντιοξειδωτικών και βιταμίνης Α και θα μπορούσαν να ληφθούν υπόψη για την επιλογή “γονέων” με στόχο την απόκτηση νέων γονότυπων με υψηλά επίπεδα φυτοχημικών, που θα ανταποκρίνονται στις προτιμήσεις των καταναλωτών οι οποίοι εκτιμούν τα φρέσκα φρούτα με ευχάριστη γεύση και υψηλή θρεπτική αξία.
description: This study aimed the fruit phytochemical characterization of 32 apricot cultivars and their hybrids. The present work contains the determination of total carotenoids, total phenolics by the Folin Ciocalteau assay, total antioxidant capacity by DPPH and FRAP assays, total soluble solids, titratable acidity of the juice and color of fruit. All studied cultivars harvested at commercial maturity stage for the propose of conservation and not for consumption. The results showed a high variation for the most of their phytochemicals traits. Average values of total antioxidants varied from 56,4 to 1062,8 mg ascorbic acid equivalent 100 g-1 DW by the DPPH assay and from 77,1 to 947,1 mg ascorbic acid equivalent 100g-1 DW by the FRAP assay. Average values of total carotenoids varied from 29,9 up to 170,3 mg β-carotene equivalent 100 g-1 DW. The total phenol content varied from 149,2 up to 1250 mg gallic acid equivalent 100 g 1 DW. ‘AB4’ exhibited high total antioxidant content with both the two assays, high total carotenoid content and high total phenolics. ‘Congat’ and ‘Farhial’ even though had high total antioxidant content and high total phenolics, their total carotenoids values were relatively low. Although the highest values of total carotenoids of ‘Samou Agiou Konstantinou’, ‘Diamantopoulou’ and ‘Samou Ydroussas’, these cultivars had low values of total antioxidant capacity and total phenolics content. Correlation analysis suggested that late-harvesting cultivars/hybrids contained higher total soluble solids (r=0,597). The DPPH method was better correlated with the total phenolic content (r=0,931), as well as the FRAP method was better correlated with the total phenolic content (r=0,988), as compared with the total carotenoid content (r=-0,221 and r=-0,146) respectively. Weak correlations were found between the fruit color variables and the total carotenoid content. The results of this study showed that apricots is a good source of antioxidants and vitamin A and some of them could be used as ‘parents’ for the future breeding of genotypes with high standard of phytochemical characterization aiming to cover the consumer demand for fresh fruit with good taste and high nutritional value.